**NOTĂ INFORMATIVĂ**

**la proiectul hotărârii Guvernului cu privire la alocarea mijloacelor financiare (număr unic 447/MAI/2023)**

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
| Proiectul hotărârii Guvernului cu privire la alocarea mijloacelor financiare a fost elaborat de Ministerul Afacerilor Interne. |
| **2.** **Condițiile ce au impus elaborarea proiectului de act normativ şi finalitățile urmărite** |
| Problema abordată în proiectul actului normativ are la bază petiția colectivă a locatarilor blocului de locuit de pe str. Mareșal Jucov 2 din orașul Șoldănești. Potrivit acesteia blocul locativ menționat, edificat în anii 80 ai secolului trecut, se află în stare avariată și prezintă pericol pentru viața și siguranța locatarilor, situația agravându-se în timp. La momentul de față, în clădirea respectivă locuiesc 97 persoane, inclusiv 31 minori. Conform expertizei tehnice realizată în anul 2014 de către Serviciul de Stat pentru verificarea și expertizarea proiectelor și construcțiilor (nr. 04-727/T din 23.12.14), degradările blocului sunt consecințele abaterii de la prevederile documentelor normative în construcții comise la faza de proiectare și executare a lucrărilor de construcție și montaj. La fel, în procesul de exploatare a blocului locativ au fost comise o serie de încălcări care au contribuit la agravarea situației, în același timp, recomandându-se aplicarea obligatorie a măsurilor de consolidare și restabilire a integrității blocului menționat.În anul 2020, Primăria or. Șoldănești a elaborat proiectul de execuție „Consolidarea și restabilirea a integrității blocului locativ, termoizolarea fațadelor și reparația acoperișului clădirii din orașul Șoldănești, strada Mareșalul Jucov nr. 2”, care a fost verificat de către Serviciul de Stat de verificare și expertizarea proiectelor și construcțiilor, însă din lipsa finanțării acesta nu a fost realizat. În același timp, urmare a cutremurului de pământ produs la data de 03 noiembrie 2022, au fost înregistrate deplasări ale elementelor de construcție din blocul dat (în baza martorilor de ghips aplicate în septembrie 2022).În vederea deblocării situației, IGSU al MAI a organizat și desfășurat, la 02 decembrie 2022, o ședință de lucru cu participarea reprezentanților autorității publice locale de nivelul I și II a raionului Șoldănești, Ministerului Infrastructurii și Dezvoltării Regionale, Agenției pentru Supraveghere Tehnică și Ministerului Finanțelor. Ulterior, urmare discuțiilor purtate și recomandărilor, la 13 aprilie 2023, Consiliul Raional Șoldănești a prezentat în adresa CSE a RM setul complet de documente confirmativ reactualizat pe problema blocului avariat. În context, IGSU al MAI, în calitate de autoritate abilitată cu ținerea lucrărilor de secretariat ale CSE a RM, precum și în conformitate cu prevederile pct. 9 și 10 ale Regulamentului privind gestionarea fondurilor de urgență ale Guvernului, aprobat prin HG nr. 862/2015, a prezentat spre examinare, în ședință CSE a RM propunerea privind alocarea de către Ministerul Finanțelor, din fondul de rezervă al Guvernului, Primăriei orașului Șoldănești, mijloace financiare în sumă de 8 434,6 mii lei pentru executarea lucrărilor etapei I a obiectului ,,Consolidarea și restabilirea integrității blocului locativ, termoizolarea fațadelor și reparația acoperișului clădirii din orașul Șoldănești, strada Mareșalul Jucov nr. 2”. Ca urmare a examinării în ședința CSE a RM din 17 mai 2023, precum și în baza setului de documente confirmative și justificative prezentat, a fost aprobată decizia de alocare Primăriei orașului Șoldănești a mijloacelor financiare din fondul de intervenție al Guvernului RM pentru executarea lucrărilor sus - menționate. Proiectul a fost elaborat în conformitate cu prevederile art. 19 lit. g) și art. 36 alin. (1) lit. b) din Legea finanțelor publice și responsabilității bugetar-fiscale nr.181/2014, pct. 6 și pct. 9 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, precum și în conformitate cu Dispoziția Comisiei pentru Situații Excepționale a Republicii Moldova nr. 69 din 17 mai 2023. |
| **3. Descrierea gradului de compatibilitate, pentru proiectele care au ca scop armonizarea legislației naționale cu legislația Uniunii Europene** |
| Proiectul hotărârii Guvernului nu necesită armonizarea cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Prin proiectul înaintat spre examinare se propune alocarea Primăriei orașului Șoldănești, din fondul de intervenție al Guvernului, a mijloacelor financiare în sumă de 8 434,6 mii lei pentru executarea lucrărilor etapei I a obiectivului ,,Consolidarea și restabilirea integrității blocului locativ, termoizolarea fațadelor și reparația acoperișului clădirii din orașul Șoldănești, strada Mareșalul Jucov nr.2”. |
| **5.** **Fundamentarea economico-financiară** |
| Pentru alocarea mijloacelor financiare stipulate în proiectul actului normativ au fost prezentate documentele confirmative în corespundere cu prevederile legislației. Subsidiar, în cadrul ședinței din 17 mai 2023, Comisia pentru situații excepționale a Republicii Moldova a acceptat solicitarea de alocare a mijloacelor financiare din fondul de intervenție a Guvernului.În conformitate cu pct. 6 al Regulamentului cu privire la clasificarea situaţiilor excepţionale şi la modul de acumulare şi prezentare a informaţiilor în domeniul protecţiei populaţiei şi teritoriului în caz de situaţii excepţionale, aprobat prin Hotărârea Guvernului nr. 1076/2010, au fost prezentate documentele necesare, care confirmă că fondurile de rezervă ale organelor administrației publice centrale și locale sunt insuficiente. Corespunzător, proiectul hotărârii Guvernului cu privire la alocarea mijloacelor financiare este elaborat inclusiv în temeiul pct. 6 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr.862/2015, potrivit căruia fondul de intervenție este destinat pentru finanțarea cheltuielilor urgente legate de lichidarea consecințelor calamităților naturale, în caz de epidemii, precum și în alte situații excepționale cu caracter tehnogen (incendii, explozii, avarii etc.), iar alocarea mijloacelor financiare se efectuează în temeiul hotărârilor Guvernului.  |
| **6.** **Modul de încorporare a actului în cadrul normativ în vigoare** |
| Urmare aprobării prezentului proiect nu va fi necesară modificarea altor acte normative în vigoare.  |
| **7.** **Avizarea și consultarea publică a proiectului** |
| În scopul respectării prevederilor Legii nr. 100/2017 cu privire la actele normative și Legii nr. 239/2008 privind transparența în procesul decizional, proiectul actului normativ fost plasat pentru consultare publică pe pagina-web oficială a Ministerului Afacerilor Interne în rețeaua Internet [www.mai.gov.md](http://www.mai.gov.md) și pe platforma guvernamentală [www.partivip.gov.md](http://www.partivip.gov.md).Proiectul a fost supus procedurii de avizare, în cadrul căreia:1. Ministerul Infrastructurii și Dezvoltării Regionale a comunicat lipsa obiecțiilor și propunerilor (*Avizul nr.21 - 3110 din 14.06.2023);*
2. Congresul Autorităților Locale din Moldova a comunicat lipsa obiecțiilor și propunerilor (*Avizul nr.165 din 19.06.2023);*
3. Ministerul Finanțelor a înaintat 3 propuneri care au fost luate în considerare la definitivarea proiectului (*Avizul nr. 09/1-03/173/890 din 20.06.2023*).
 |
| **8. Constatările expertizei anticorupție** |
| Potrivit raportului de expertiză anticorupție nr. 06/2/9749 din 22.06.2023, în conținutul proiectului hotărârii Guvernului nu au fost identificați factori de risc care să genereze apariția riscurilor de corupție. |
| **9.** **Constatările expertizei de compatibilitate** |
| - |
| **10.** **Constatările expertizei juridice** |
| Proiectul a fost supus expertizei juridice, drept rezultat, nu s-au constatat obiecții de ordin conceptual. Totodată, în baza expertizei juridice nr.04/2-5258 din 20.06.2023, Ministerul Justiției a înaintat 1 propunere care a fost luată în considerare la definitivarea proiectului. |
| **11.** **Constatările altor expertize** |
| - |

**Secretar de stat Jana COSTACHI**